CELEX: E2021C0271
Language: hu
Date: 2021-12-03 00:00:00
Title: Az EFTA Felügyeleti Hatóság 271/21/COL felhatalmazáson alapuló határozata (2021. december 3.) az élelmiszer- és állategészségügyi területen alkalmazandó EGT-jogszabályok alkalmazásának ellenőrzése céljából Izlandon és Norvégiában végrehajtandó, a 2022–2026 közötti időszakra vonatkozó többéves ellenőrzési program létrehozásáról [2022/293]

2022.2.24.   
            
            
               HU
            
            
               Az Európai Unió Hivatalos Lapja
            
            
               L 43/87
            
         
      AZ EFTA FELÜGYELETI HATÓSÁG 271/21/COL FELHATALMAZÁSON ALAPULÓ HATÁROZATA
      (2021. december 3.)
      az élelmiszer- és állategészségügyi területen alkalmazandó EGT-jogszabályok alkalmazásának ellenőrzése céljából Izlandon és Norvégiában végrehajtandó, a 2022–2026 közötti időszakra vonatkozó többéves ellenőrzési program létrehozásáról [2022/293]
      AZ EFTA FELÜGYELETI HATÓSÁG,
      tekintettel az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 1. jegyzőkönyvére,
      tekintettel az EGT-megállapodás I. melléklete I. fejezete 1.1. részének 11b. pontjára és I. melléklete II. fejezetének 31q. pontjára, valamint II. melléklete XII. fejezetének 164. pontjára, az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (1) (a továbbiakban: (EU) 2017/625 rendelet) és különösen annak 118. cikke (1) bekezdésére,
      amelyet az EGT-megállapodás 1. jegyzőkönyve, valamint az említett megállapodás I. és II. mellékletében foglalt ágazati kiigazítások módosítottak és hozzáigazítottak az EGT-megállapodáshoz,
      mivel:
      Az élelmiszer- és állategészségügyi területre vonatkozó EGT-jogszabályok végrehajtásáért az EGT-államok felelnek, amelyek illetékes hatóságai hatósági ellenőrzések szervezése révén nyomon követik és ellenőrzik, hogy ténylegesen betartják- és végrehajtják-e a vonatkozó EGT-követelményeket.
      Az (EU) 2017/625 rendelet 116. cikkéből következik, hogy az EFTA Felügyeleti Hatóság (a továbbiakban: Hatóság) szakértői ellenőrzéseket, többek között auditokat végez Izlandon és Norvégiában az EGT-jogszabályok alkalmazásának ellenőrzése céljából. E hatósági ellenőrzéseket egyrészt az élelmiszer- és takarmánybiztonság, az állategészségügy és állatjólét, az állati melléktermékek és származtatott termékek, a növényvédő szerek, az ökológiai termelés, valamint az ezeket működtető nemzeti ellenőrzési rendszerek és illetékes hatóságok működése területén kell elvégezni.
      Az (EU) 2017/625 rendelet 118. cikkének (1) bekezdéséből következik, hogy a Hatóságnak ellenőrzési programot kell létrehoznia a szakértői által Izlandon és Norvégiában az említett rendelet 116. cikke (1) bekezdésének megfelelően elvégzendő ellenőrzésekre vonatkozóan.
      A többéves ellenőrzési program bizonyos kiemelt területek vonatkozásában a 2022–2026 közötti időszakra kerül meghatározásra. A rangsorolás kritériumai közé tartoznak többek között az azonosított kockázatok és az újonnan felmerülő témák (például állatbetegségek vagy élelmiszer- vagy takarmányválságok), Izland és Norvégia valamely ágazatának relevanciája, Izland és Norvégia múltbeli teljesítménye az adott területen, valamint az érintett forrásokból származó információk, beleértve az Európai Bizottság által az ellenőrzési programjában meghatározott prioritásokat is (2),
      ELFOGADTA EZT A HATÁROZATOT:
      
                  1.
               
               
                  Az (EU) 2017/625 rendelet 116. cikke (1) bekezdésének megfelelően a Hatóság szakértői által Izlandon és Norvégiában végrehajtandó, a 2022–2026 közötti időszakra vonatkozó többéves ellenőrzési programot e határozat melléklete tartalmazza.
               
            
                  2.
               
               
                  E határozat címzettje Izland és Norvégia.
               
            
                  3.
               
               
                  Ez a határozat az aláírása napján lép hatályba.
               
            
                  4.
               
               
                  Ez a határozat angol nyelven hiteles.
               
            
         Kelt Brüsszelben, 2021. december 3-án.
         A 130/20/COL felhatalmazáson alapuló határozat alapján eljáró EFTA Felügyeleti Hatóság részéről,
         
            Högni S. KRISTJÁNSSON
            
               felelős kollégiumi tag
            
         
         
            
               Melpo-Menie JOSÉPHIDÈS
            
            
               ellenjegyző igazgató,
            
            
               Jogi és Végrehajtási Ügyek Igazgatósága
            
         
      
      
         (1)  A 2019. szeptember 27-i 210/2019. sz. EGT vegyes bizottsági határozattal belefoglalták az EGT-megállapodásba.
      
         (2)  A Bizottság (EU) 2020/1550 végrehajtási határozata (2020. október 23.) az agrár-élelmiszeripari láncra vonatkozó uniós jogszabályok alkalmazásának a Bizottság szakértői által a tagállamokban lefolytatott ellenőrzésére szolgáló, a 2021–2025 közötti időszakra vonatkozó többéves program kialakításáról . )HL L 354., 2020.10.26., 9. o.)
   
   
      
         MELLÉKLET
         Ez a melléklet rögzíti a Bizottság szakértői által Izlandon és Norvégiában az (EU) 2017/625 rendelet hatálya alá tartozó területeken elvégzendő ellenőrzések 2022–2026. közötti időszakra szóló többéves programját.
         A többéves ellenőrzési program kiterjed az (EU) 2017/625 rendelet 1. cikkének (2) bekezdésében említett területekre, valamint az említett rendeletben meghatározott egyéb területekre, például a csalásra és az importellenőrzésekre.
         A Hatóság megállapított bizonyos kiemelt területeket az élelmiszer- és takarmánybiztonság, az állategészségügy és állatjólét, az állati melléktermékek és a származtatott termékek, az ökológiai termelés, a csalás és a behozatal ellenőrzése, valamint a nemzeti ellenőrzési rendszerek és az illetékes hatóságok működésének területén belül.
         A Hatóság ellenőrzése Izland és Norvégia meghatározott kiemelt területeire terjed ki. Az egyedi ellenőrzések által érintett konkrét kérdéseket az egyes államokban és Izlandon fennálló helyzethez kell igazítani, és azokra az állategészségügy és állatjólét területére vonatkozó jogszabályok tekintetében alkalmazandó kivételek vonatkoznak.
         A Hatóság szakértőinek az (EU) 2017/625 rendelet 116. cikkével összhangban ellenőrzéseket, többek között helyszíni ellenőrzéseket, auditokat és dokumentumalapú elemzéseket kell végezniük.
         A hatósági ellenőrzések célja a Hatóság által prioritásként meghatározott területeken a magas szintű lefedettség elérése, amelyek a hatósági ellenőrzési rendszerek és végrehajtási intézkedések végrehajtási szintjének és hatékonyságának vizsgálatát teszik szükségessé.
         A melléklet A. része felsorolja a releváns ellenőrzési területeket, valamint a 2022–2026 közötti időszakra vonatkozó hatósági ellenőrzések célkitűzéseit. A melléklet B. része tartalmazza az egyes ellenőrzési területekhez tartozó kiemelt területeket.
         
            A. rész – A hatósági ellenőrzések területei és célkitűzései
         
         1.   Élelmiszer és élelmiszerbiztonság
         
         Az állati és nem állati eredetű élelmiszerek előállítására és forgalomba hozatalára (a nyomonkövethetőségre és címkézésre, a mikrobiológiai biztonságra és az élelmiszerből származó zoonózisokra kiterjedően is), a maradékanyagokra és szennyező anyagokra, a fogyasztók élelmiszerekkel kapcsolatos tájékoztatására és a tápanyag-összetételre és egészségre vonatkozó állításokra, élelmiszerekkel érintkezésbe kerülő anyagokra és cikkekre vonatkozó, alkalmazandó élelmiszerügyi és élelmiszer-biztonsági EGT-jogszabályoknak való tagállami megfelelés és a kapcsolódó hatósági ellenőrzések végrehajtásának ellenőrzése.
         2.   Takarmányok és takarmánybiztonság
         
         A takarmánybiztonságra (különös tekintettel a takarmányhigiéniára, a létesítmények engedélyezésére és nyilvántartásba vételére, a szennyező anyagokra, a takarmányok nyomonkövethetőségére és a címkézésére), a gyógyszeres takarmányokra, a takarmányok forgalmazására és felhasználására vonatkozó, alkalmazandó EGT-jogszabályoknak való tagállami megfelelés és a kapcsolódó hatósági ellenőrzések végrehajtásának ellenőrzése.
         3.   Állati melléktermékek és származtatott termékek
         
         Az állati melléktermékekre és származtatott termékekre vonatkozó, alkalmazandó EGT-jogszabályoknak való tagállami megfelelés és a kapcsolódó hatósági ellenőrzések végrehajtásának ellenőrzése.
         4.   Állategészségügy
         
         Az állategészségügyre vonatkozó alkalmazandó EGT-jogszabályoknak való tagállami megfelelés ellenőrzése, különös tekintettel az állategészségügyi intézkedésekre, a betegségtől mentes státusz elérésére irányuló programokra és e státusz fenntartására, a főbb aktív állatbetegségek ellenőrzésére és a járványos állatbetegségek többszöri kitörésével szembeni felkészültségre, valamint a kapcsolódó hatósági ellenőrzések végrehajtásának ellenőrzése.
         5.   Állatjólét
         
         A haszonállatok mezőgazdasági üzemben, szállítás során és vágás, kiirtás céljából történő leölés és sürgősségi leölés során biztosított jólétére vonatkozó alkalmazandó EGT-jogszabályoknak való tagállami megfelelés és a kapcsolódó hatósági ellenőrzések végrehajtásának ellenőrzése.
         6.   Ökológiai termelés
         
         Az ökológiai termékekre előállítására és címkézésére vonatkozó, alkalmazandó EGT-jogszabályoknak való tagállami megfelelés és a kapcsolódó hatósági ellenőrzések végrehajtásának ellenőrzése.
         7.   Harmadik országból származó áruk és állatok EGT-be történő beléptetése
         
         A harmadik országokból Izlandra és Norvégiába behozott állatok és áruk hatósági ellenőrzésére vonatkozó EGT-jogszabályoknak való tagállami megfelelés ellenőrzése, beleértve a határállomásokra vonatkozó követelményeknek, valamint az érintett állatokra és árukra alkalmazandó általános és egyedi EGT-követelményeknek való megfelelést. Külön hangsúlyt kapnak az (EU) 2017/625 rendeletben és a kapcsolódó felhatalmazáson alapuló és végrehajtási jogi aktusokban rögzített szabályok.
         8.   Általános és horizontális szempontok
         
         Az (EU) 2017/625 rendelet hatálya alá tartozó területeken a csalárd vagy megtévesztő gyakorlatok azonosítására és nyomon követésére, valamint az azokra vonatkozó hatósági ellenőrzésekre irányadó alkalmazandó EGT-jogszabályoknak való tagállami megfelelés ellenőrzése. A hatósági ellenőrzések során feltárt konkrét vagy rendszerszintű hiányosságok orvoslására irányulóan Izland és Norvégia által hozott utólagos nyomonkövetési intézkedések megfelelőségének ellenőrzése. A hatósági ellenőrzések hatékonyságának ellenőrzésére szolgáló intézkedések ellenőrzése.
         
            B. RÉSZ – Kiemelt területek
         
         
                      
                  
                  
                     
                        Kiemelt terület
                     
                  
                  
                     
                        2022–2026
                     
                  
               
                     
                        Élelmiszer- és élelmiszerbiztonság
                     
                  
                  
                     Állati eredetű élelmiszerek
                  
                  
                     Élelmiszer-biztonság az emlősök és a madarak húsa, valamint az abból készült termékek, a tej és az abból készült termékek és a halászati termékek esetében, továbbá higiénia az élő kagylók tenyésztése során
                  
               
                     Nem állati eredetű élelmiszerek
                  
                  
                     Élelmiszer-biztonság a gyümölcsök és zöldségek, fűszernövények, fűszerek és csírák esetében, ideértve a szennyező anyagokat is
                  
                  
                      
                  
               
                     Maradékanyagok és szennyező anyagok
                  
                  
                     Állatgyógyászati készítmények, növényvédő szerek és környezetszennyező anyagok maradékanyagai
                  
               
                     A fogyasztók élelmiszerekkel kapcsolatos tájékoztatása, valamint a tápanyag-összetételre és egészségre vonatkozó állítások felhasználása
                  
                  
                     A fogyasztók élelmiszerekkel kapcsolatos tájékoztatása, valamint a tápanyag-összetételre és egészségre vonatkozó állítások felhasználása
                  
                  
                      
                  
               
                     Élelmiszerekkel érintkezésbe kerülő anyagok és cikkek
                  
                  
                      
                  
                  
                     Élelmiszerekkel közvetlenül vagy közvetve érintkezésbe kerülő anyagok és cikkek
                  
               
                     
                        Takarmányok és takarmánybiztonság
                     
                  
                  
                     Általános takarmánybiztonság
                  
                  
                     Takarmánybiztonság minden szakaszban, ideértve az elsődleges termelést, a létesítmények engedélyezését és nyilvántartásba vételét, a takarmányhigiéniát, a nyomonkövethetőséget, a címkézést és a szennyező anyagokat is
                  
               
                     Gyógyszeres takarmányok
                  
                  
                      
                  
                  
                     Gyógyszeres takarmányok előállítása, forgalmazása és felhasználása
                  
               
                     Takarmányok forgalomba hozatala és felhasználása
                  
                  
                      
                  
                  
                     Takarmányok forgalomba hozatala és felhasználása, ideértve a címkézést és a felhasználók tájékoztatását, a csomagolást és a kiszerelést
                  
               
                     
                        Állati melléktermékek
                     
                  
                  
                     Állati melléktermékek és származtatott termékek
                  
                  
                     Állati melléktermékek és származtatott termékek
                  
               
                     
                        Állategészségügy
                     
                  
                  
                     Víziállat-egészségügy
                  
                  
                     Állategészségügyi intézkedések, beleértve a betegségtől mentes státusz elérésére és fenntartására irányuló programokat, valamint az aktív járványos állatbetegségeket (pl. madárinfluenza)
                  
               
                     Szárazföldi állatok egészsége
                  
               
                     Felkészültség és megelőzés
                  
                  
                     Készenléti tervezés
                  
               
                     
                        Állatjólét
                     
                  
                  
                     Mezőgazdasági üzem
                  
                  
                     Sertések, tojótyúkok, brojlercsirkék, kiskérődzők és szarvasmarhák
                  
               
                     Szállítás
                  
               
                     Állat leölése
                  
                  
                      
                  
                  
                     Vágás, sürgősségi leölés és kiirtás céljából történő leölés
                  
               
                     
                        Ökológiai termelés
                     
                  
                  
                     Ökológiai termelés
                  
                  
                     Ökológiai termelés
                  
               
                     
                        Harmadik országból származó áruk és állatok EGT-be történő beléptetése
                     
                  
                  
                     A határállomások megfelelősége
                  
                  
                     Az újrakijelölt és az új határállomások és ellenőrző központok megfelelősége
                  
               
                     Állatok és áruk hatósági ellenőrzése
                  
                  
                     A harmadik országokból származó élő állatok és nem állati és állati eredetű termékek hatósági ellenőrzése
                  
               
                     
                        Általános és horizontális szempontok
                     
                  
                  
                     Az ajánlások hasznosulása
                  
                  
                     Az ágazati ajánlások nyomon követése és általános felülvizsgálat
                  
               
                     Csalás
                  
                  
                     Csalárd, illetve félrevezető gyakorlatok megakadályozását szolgáló intézkedések
                  
               
                     A hatósági ellenőrzések hatékonyságának ellenőrzése
                  
                  
                     A hatósági ellenőrzések hatékonyságának ellenőrzésére szolgáló intézkedések